Di typisch Drejdeilig vu dr Gsteinseinheite vu dr Trias im Germanische Becki isch in dr Alpe nit z sähne. Dää Beryych wird alpin-mediterrani Trias (au alpini Trias oder pelagischi Trias) gnännt. Ihri in dr Hauptsach marine Ablagerige sin vil mächtiger wie die vu dr germanische Trias. Näbe flachmeerische Riffkompläx (z. B. Wättersteichalch) git s gschichteti Ablagerige vu Lätte, Chalch un Mergel, wu in dieferem Wasser entstande sin.